Kjell-Ivar Myhr

Kjell-Ivar Myhr (født 20. januar 1962 i Namsos) er en norsk journalist og redaktør.

Han har helt siden ungdomsårene vært interessert i å skrive, og debuterte med eget blad, kalt Fuglen, allerede mens han gikk på Namdal gymnas. Han har grunnfag i nordisk språk og litteratur fra Universitetet i Trondheim fra 1983. Han var journalist i Namdal Arbeiderblad i Namsos 1982–1985, journalist i Arbeider-Avisa i Trondheim 1985–1990, journalist og bestyrer ved Dagbladets Trøndelag-kontor 1990–2010, kommunikasjonsrådgiver ved NAPHA i Trondheim 2010–2011 samt ansvarlig redaktør i både Stjørdalens Blad og Malvik-Bladet 2011–2015. I 2015 ble han valgt til leder i Trøndelag redaktørforening. Siden 2016 har han vært journalist, senere debattansvarlig og leder for dagsordenseksjonen i Adresseavisen.

 Referanser 

Kategori:Norske redaktører
Kategori:Journalister i Dagbladet
Kategori:Journalister i Adresseavisen
Kategori:Journalister i norske lokalaviser
Kategori:Personer fra Namsos kommune
Kategori:Fødsler i 1962